નસીબનું પાંદડું ક્યારે ફરે અને ક્યારે તમારી જિંદગી બદલાઈ જાય તે કહેવું કોઈના પણ માટે મુશ્કેલ છે. એવા કેટલાયે લોકો છે જે કારકિર્દી બનાવવા મહેનત કરતા હોય પણ યોગ્ય સલાહ-સહકાર, સુવિધા, સાચી દિશાના અભાવે તેમની જિંદગીની નૈયા ડામાડોળ થઈ જતી હોય છે. પણ આવા સમયે કોઈ યોગ્ય સલાહકાર અને હિતેચ્છુ મળી જાય તો જિંદગીને નવું જોમ મળી જાય છે ને જિંદગીના ખરા લક્ષ્યાંકનો અહેસાસ થતાં તે દિશામાં નવી પહેલ કરી શકાય છે.. ને સફળતાને નવા આયામ સુધી લઇ જઈ શકાય છે. જો તમારી દિશા અને લક્ષ્યાંક યોગ્ય હશે તો દંભી અને સ્વાર્થી લાગતી દુનિયા પણ સારી અને સ્વચ્છંદિત લાગવા લાગે છે. સફળતાની પહાડીનો સૌથી સરળ રસ્તો મહેનત છે.